Põnn oli varemgi kurtnud, et ta arvuti kipub kuumaks ja teinekord iseenesest restarti tegema.  Laagripühapäeval hakkas see veel ka mürisema ja kuna tuttavaid itimehi oli käepärast, sai kast lahti kruvitud ja vaadatud, milles viga võib olla. Selgus, et emaplaadi ventilaator seisab. Ilmselt oli juba mõnda aega seisnud. Kus häda kõige suurem, seal abi kõige lähem - ühel sõbral oli naaber remondimees, kes end arvutite remondiga elatab, ja teine aitas transpordiga, et masin veel samal õhtul kuuekümne kilomeetri kaugusele Tartusse sai. Lubati heal juhul neljapäevaks kordagi jõuda. Nagunii oli neljapäeval Kiitsuga  linna süstima vaja minna ja valmistasime oma vaimu selleks ette, et vapralt ka suur tükk lauaarvutit tagasiteel bussi peale tarida.